“El sistema d’institucionalització encara deixa moltes vides enrere” - Social.cat\nDiversitat funcional, Persones adultes, Habitatge, Acció social\nOscar Martínez | Educador social\nDimarts, 5 de gener de 2021 | 16:15 h\nL'educador social Óscar Martínez sosté que no s'han d'obrir espais residencials massificats | Cedida per l'entrevistat\nA Catalunya hi ha prop de 10.000 places a centres i llars residencials per a persones amb discapacitat. Com funcionen? Quin grau d'autonomia tenen les persones que hi viuen? I com s'intervé en l'espai on altres habiten? Aquestes són algunes de les qüestions que desgrana l'educador social Òscar Martínez en el llibre 'Habitar recursos residenciales. Trabajar donde el otro está viviendo'. L'autor, que ha desenvolupat part de la seva trajectòria professional treballant en una llar residencial per a persones amb discapacitat intel·lectual, reflexiona sobre si el sistema és capaç de garantir que les persones que viuen en espais on “s'intenta substituir una casa”, diu, acaben sentint que formen part d'una llar.\nMartínez, doctor en Educació i Societat per la Universitat de Barcelona i professor de la Facultat d'Educació Social i Treball Social Pere Tarrés-Universitat Ramon Llull, creu que, tot i que s'ha avançat considerablement, l'administració ha de garantir un altre model on les persones puguin decidir sobre les seves vides.\nLa llar és l’espai més íntim d'una persona, i tal com descrius al teu llibre, és un lloc “quasi sagrat”. En una llar assistida, es pot mantenir aquesta premissa?\nEl llibre té aquesta intenció, vol servir per convidar a reflexionar si es manté o no l’espai d’intimitat de les persones. De la meva experiència laboral com a educador en aquestes llars, puc afirmar que el pis era un dels espais on les persones que hi vivien trobaven més intimitat. Tot i que això és molt personal, perquè potser una persona pot trobar el seu espai més íntim a qualsevol altre lloc: la platja, un banc en mig del carrer... Però és cert que en termes generals la llar on vivim és un lloc on ens sentim segurs, o així hauria de ser. La primera cova prehistòrica cobria això, la seguretat, i en un espai segur és també on pots tenir un espai d'intimitat.\nPoses en relleu al llibre una qüestió que et crea una gran contradicció: ets tu i la resta de l'equip d'educadors qui té les claus del pis, i qui viu allà no sempre les té. Per què no?\nEn la majoria dels centres hi ha molta gent que té les claus. De fet quan algú té les claus fins i tot es fa una mena de ritual, com un contracte de responsabilitat, perquè comprengui la importància d’aquest fet. Però és cert que s’entra en contradicció, perquè hi ha gent, que per diverses circumstàncies i situacions, no poden accedir a aquesta responsabilitat. Com a mínim en el llibre volia reflexionar sobre el significat d’això.\n“Els espais residencials han de ser reduïts i situats dins la comunitat, no poden estar al mig del no res”\nTambé contraposes el fet d'habitar en un espai i ser allotjat en ell. Aquí és on rau la veritable diferència?\nAquesta diferència ens serveix per reflexionar, perquè potser estan allotjades i no ens hem adonat. I això ens porta al concepte que fa servir Miquel Fuster, un senyor de la Fundació Arrels que ha fet els dibuixos del llibre. Ell parla de la síndrome de l’hoste permanent. Va estar 15 anys vivint al carrer i explica que en els recursos als quals ell anava, se sentia sempre com un hoste. Aquí hi ha feina a fer per part dels educadors i de les institucions, però també entenc que cada persona pot viure la seva manera d'habitar de diferents formes, i fins i tot, negar-se a habitar un espai que és de serveis socials, i tenir aquesta sensació de no estar habitant l’espai, sino ser un hoste.\nQuin paper hi juguen les administracions per intentar fer que aquests espais siguin més “habitables”?\nS'hauria de garantir no continuar obrint espais col·lectius massificats. En aquest país tenim tendència a fer això. Encara recordo una residència que va obrir Artur Mas mig amagada a Collserola... A qualsevol que portis allà, si li dius que és una presó, s'ho creuria. No podem anar obrint indrets així, perquè és el menys inclusiu. Els espais residencials han de ser reduïts i situats dins la comunitat, no poden estar al mig del no res.\nI els educadors, quina tasca cal que facin perquè funcionin les llars?\nEn primer lloc, cal tenir claríssim que allà on treballes és la casa d'aquelles persones, i que el màxim intrús ets tu mateix, perquè no estàs vivint allà. De fet, aquest llibre està basat en la meva tesi doctoral, i al final de la defensa, vaig manifestar al tribunal que tenia dubtes sobre si havia estat vivint o treballant en aquell pis.\nMartínez, amb el llibre que ha escrit recentment | Cedida per l’entrevistat\nConduir la teva vida significa prendre decisions en cada moment: amb qui vols viure, a quina hora dines, quan vas al llit... Les persones que viuen en espais residencials assistits, poden prendre aquestes decisions?\nJo demanaria que la persona pogués decidir sobre la seva vida, en termes generals. És veritat que els estudiants, quan viuen en un pis compartit, també han de tenir un cert ordre, i quan convius amb més gent s'han d'endreçar algunes coses. Segurament el recurs no pot mantenir que cadascú sopi o dini quan vulgui. L'interessant, però, és poder parlar-ne i decidir-ho entre tots. Hi ha moltes persones amb discapacitat que estan en recursos on els hi decideixen tot, malgrat que la part fonamental de l'atenció a les persones és que cada un pugui decidir sobre la seva pròpia vida.\nCom podeu encoratjar els professionals a totes aquestes persones que, malauradament, han deixat de preguntar-se quin és el seu desig de vida, tal com diu l’activista Antonio Centeno?\nPrimer, hem de tenir clar que perquè una persona visqui, en el sentit més ampli, ha de tenir un objectiu vital. El sistema, els professionals o les famílies han decidit quin era l’objectiu vital de moltes persones amb discapacitat. Ara, moltes institucions s'han adonat que això ha de canviar, i que són les pròpies persones les quals han de trobar els seus objectius vitals. El que hem de fer és oferir els suports necessaris perquè aquestes persones, primer, siguin capaces de decidir aquest objectiu vital, perquè quan a una persona li organitzes la vida, al final perd el mecanisme de decidir. Després hi ha una altra cosa molt important que sempre repeteix l'Eduard Sala, de Càritas: la gent només se'n surt quan sap que hi ha algú que espera que se’n surti. Si no hi ha ningú, és molt difícil, i això té a veure també amb l'objectiu vital.\n“Les persones amb discapacitat física podrien decidir tot, i malgrat això estan en espais que senten com una presó”\nHi ha persones institucionalitzades que han manifestat sentir-se oprimides. Cal canviar el sistema de dalt a baix?\nEspecialment les persones amb diversitat funcional física fan una crida molt gran en aquest sentit. Em sembla que el sistema d’institucionalització que tenim en aquest moment encara deixa moltes vides enrere, perquè viure no és solament sobreviure. Hi ha la gran sospita que encara existeixen recursos on les persones viuen de forma oprimida. Jo conec més els recursos de la discapacitat intel·lectual i crec que s'ha avançat moltíssim, i en els de la discapacitat física també, però hi ha molts col·lectius que alerten d'això: una persona amb discapacitat física podria decidir tot, i malgrat això estan en espais que senten com una autèntica presó.\nParlem de llars col·lectives, on conviuen moltes persones. És un fet positiu viure en comunitat o també pot ser un indicador que s'està vivint una realitat diferent?\nEn general, després d'haver estat en un pis d'estudiants, les persones normalment tendim a evitar la vida col·lectiva, i tal com apuntes, el fet que els recursos residencials siguin col·lectius, ja tenen característiques que els fan diferent d’un habitatge normalitzat, si és que hi ha cases normalitzades. No dubto que la vida en comunitat pugui tenir algunes característiques interessants i enriquidores, però hem de tendir a què als habitatges hi hagi el menor nombre de persones, i en tot cas, el més important és que la persona pugui escollir.\nEs tendeix a anomenar usuaris a qui viu en aquests recursos. Al llibre en parles exclusivament de persones. És un matís que cal tenir en compte?\nEl llenguatge és pura política. En aquest sentit, crec que és pertinent fer canvis a través del llenguatge. Em refereixo a persones perquè és gent amb la qual jo he conviscut durant molt temps. Vull pensar que els professionals que formem ara tenen també aquesta percepció, perquè segons quin tipus de llenguatge emprem ens pot distanciar de les persones ateses. Aquest afany per posar noms es fa des del poder que sent el professional, perquè és el que domina, és la persona “normalitzada”, que canvia el nom de l’altre, perquè quedi clar quin lloc ocupa cadascú.\n“Els polítics no estan prioritzant millorar la qualitat de vida de les persones”\nEl Departament de Treball, Afers Socials i Famílies va anunciar fa un any que faria una gran aposta per canviar el model i fomentar l'autonomia d’aquests col·lectius, a través de l'assistència personal. Està funcionant aquest nou model?\nSi algun dia soc el president del Col·legi de Periodistes, demanaré que els mitjans publiquin allò que ja està fet, perquè les administracions són expertes en fer notes de premsa de coses que es faran, i moltes vegades, si tinguéssim més premsa i més potent, caldria fer el seguiment d’allò que es va dir que es faria. Amb això et responc? Sincerament, penso que els polítics no estan prioritzant millorar la qualitat de vida de les persones. L’assistència personal és la millor manera de poder intervenir amb les persones, i inclús és més econòmica, però vivim en un món on hi ha certs lobbies que ens diuen fins i tot com hem de fer els recursos. Les residències de gent gran són un negoci. No totes, però moltes funcionen com un simple negoci. Ens fiquen al cap a través de les seves polítiques que l’única manera de resoldre aquestes situacions són les residències, amb unes característiques que van en contra de moltes de les coses que dic en el llibre. El lobby ens impregna d'aquest sistema per garantir la seva subsistència. I és molt lamentable.\nEsther Coll de Nargo\n1. 11 de gener de 2021 | 11:18 h\nTotalment d'acord. Per una banda, cal fomentar l'autonomia, i la institucionalització no és precisament la millor via. Si més no quan aquesta es basa en aglomeracions residencials per reduir, supo...\nTotalment d'acord. Per una banda, cal fomentar l'autonomia, i la institucionalització no és precisament la millor via. Si més no quan aquesta es basa en aglomeracions residencials per reduir, suposadament, costos. Per l'altra, els recursos com l'atenció domiciliària, per exemple, que sí fomenta i respecta la intimitat de les persones, no haurien d'estar en mans d'empreses privades. Tal com dius, són persones i no usuaris, però quan passen a ser propietat privada...aleshores se'ls atorga la categoria de clients. Tot plegat força preocupant.


El Kun Agüero podria no jugar més a futbol per una patologia greu al cor | Gtres\nLa patologia que pateix al cor és greu i caldrà esperar l'evolució durant els pròxims mesos\nper Fran Volpi 12/11/2021 12:23h\nSalten les alarmes a la infermeria del Barça. I és que, tal com ha pogut confirmar Catalunya Ràdio, els metges de l'entitat han informat que el davanter argentí Kun Agüero podria no jugar més a futbol a causa de la seva patologia al cor.\nEl problema cardiològic que pateix el Kun és considerablement greu, fins a tal nivell que podria obligar-lo a abandonar els terrenys de joc de manera permanent.\nDe totes maneres, encara no hi ha res definitiu i caldrà estar pendents de l'evolució de l'argentí en els pròxims mesos, tot i que hi ha cert pessimisme a les oficines culés sobre l'opció real i amb molt de pes que se'ls hi ha presentat.\nUn cas semblant als vestuaris blaugranes\nParal·lelament amb el cas del davanter provinent del Manchester City, dins del Barça Femení han patit amb la migcampista Graham Hansen, que va patir una situació similar. Tots dos han tingut una arrítmia benigna, però el cas de la noruega va ser molt més senzill.\nHansen, va ser intervinguda i, com han afirmat els metges del club, la setmana vinent podrà incorporar-se a l'activitat física. En canvi, el Kun Agüero també va rebre una ablació cardíaca, però van decidir que el seu problema cardiològic era molt més complex i que caldrà prudència màxima amb el seu cas.\nTan sols 5 partits amb el Barça\nDesprés d'una pretemporada marcada per una lesió tendinosa en el bessó intern de la cama dreta i per donar positiu en covid-19, semblava que després del seu debut al Camp Nou contra el València el passat 17 d'octubre l'argentí es consolidaria com un dels davanters de referència al club.\nPerò, després de 5 partits i 1 gol vestit de blaugrana, el 30 d'octubre va haver de demanar el canvi al minut 42 en el partit contra l'Alavés a causa de la seva patologia. Una situació que ha deixat commocionat a tot el vestuari i als aficionats del Barça.


LES FESTES... AGOST\n• Moros i Cristians en honor del Santíssim Crist de l'Agonia\nDe l’antiga festa de la Mare de Déu Gità, titular de la parròquia més antiga, i feta de processons i músiques precioses, només queda la missa major i el Repiquet que es fa sonar amb les campanes del Campanar de la Vila.\nAra mateix, la festa que centra tota l’atenció és la dels Moros i Cristians en honor a una de les advocacions més tradicionals i simbòliques de la ciutat, el Santíssim Crist de l’Agonia. Estan considerades d’Interés Turístic, i malgrat no tindre la consideració de Festa Major, sí que es tracta, sense cap mena de dubte, de la festa més multitudinària.\nEls Moros i Cristians a Ontinyent tingueren una representació pròpia en l’època barroca, lligada a la disparada i el nomenament de capitans per la festa de la Puríssima. Aquesta celebració de soldadesca desaparegué prompte, i va ser el 1860 quan els membres del Casino Liberal, amb la col·laboració de l’Ajuntament, encetaren la festa tot i important els veïns models mariolencs per tal de generar una festa estival, a celebrar entre la sega i la verema al camp, i de caràcter popular.\nAra mateix són vint-i-quatre comparses les que organitzen la festa. El bàndol cristià està format pels Almogàvers, Asturs, Llauradors, Cides, Mariners, Bucaners, Estudiants, Gusmans, Arquers, Cruzados, Contrabandistes i Fontanos. El bàndol moro compta en les seues files als Moros Espanyols, Saudites, Mudèjars, Mossàrabs, Taifes, Moros Berberiscos, Moros Marinos, Xanos, Omeies, Benimerins, Abencerraigs i Kàbiles. L’estructura festiva s’organitza de tal manera que les primeres comparses ostenten la Capitania anual de tot el respectiu bàndol, i les que fan set nomenen els Ambaixadors i Banderers. Els càrrecs són renovats cada any. La comparsa primera passa a ser la darrera l’any següent.\nLes festes solen celebrar-se sis dies al voltant del darrer cap de setmana d’agost, i s’enceten el diumenge anterior amb l’Esmorzar de la Llàgrima i el Pregó de Festes-Presentació de Càrrecs. En els dies que segueixen, la Setmana Gran, s’organitzen distintes activitats lúdiques. El dijous tindrà lloc l’entrada de Bandes de Música, que conclou amb la interpretació conjunta de l’himne oficiós de festes i ciutat, la marxa mora “Chimo” del Mestre José María Ferrero. Per la nit tenen lloc els Alardos, una molt concorreguda desfilada de disfresses. El divendres pel matí hi ha l’Entrada Infantil, i per la vesprada l’Entrada Cristiana i l’Entrada Mora.\nEl dissabte s’enceta amb la primera diana i segueix amb l’acte del Contrabando i, des de fa pocs anys, amb la inauguració del Mercat Medieval instal·lat al barri de la Vila. Per la vesprada es fa la Baixada del Crist, l’acte més singular, junt el Contrabando, de les festes ontinyentines. Per la nit, i com a record de l’antiga Nit del Riu, s’hi fa un correfoc, algunes comparses desfilen en retreta, s’hi dispara un castell de focs artificials i hi ha una actuació musical. El diumenge hi ha la diana de gala, la missa major, l’homenatge als ancians de l’Hospital de Beneficència i la processó. El dilluns és el torn de les disparades d’arcabusseria i les Ambaixades. El dimarts comença el novenari al Crist, i ha estat sempre un dia de descans conegut com de l’Eixabegó.


La CUP ja té motius per trencar - Notícies Societat - Notícies Societat - e-notícies\nSocietat · 2 de Juliol de 2017. 20:50h.\nLa CUP ja té motius per trencar\nEls Mossos detenen dos militants més d'Arran\nMoment de la detenció dels dos militants d'Arran\nEls Mossos d'Esquadra han detingut dos militants més d'Arran, que se sumen al detingut aquest matí quan sortia de casa seva per la seva implicació en l'acte a favor del referèndum que van fer a la seu del Partit Popular a Barcelona. Tots havien estat citats a declarar, però no s'hi van presentar. Precisament, els joves han estat detinguts per haver desobeït les citacions judicials per anar a declarar.\nL'organització juvenil vinculada a la CUP ha informat a través del seu compte de Twitter que "els Mossos detenen dues militants més d'Arran per defensar el referèndum". Les detencions s'han efectuat quan els dos militants estaven en la terrassa d'un bar al costat de la Comissaria de les Corts.\nLa formació de l'esquerra independentista Alerta Solidària ja ha anunciat que demà a les 9:30 del matí es manifestaran a la Ciutat de la Justícia.\nReferèndum, PPC, Mossos d'Esquadra, Arran\nPressió independentista als Mossos


8 medalles pels socorristes al Campionat de Catalunya de platja - CN BANYOLES\n8 medalles pels socorristes al Campionat de Catalunya de platja\nSALVAMENT I SOCORRISME · 17.05.2017\nDiumenge 14 de Maig es va disputar el Campionat de Catalunya de salvament i socorrisme de platja a Cambrils durant tot el dia. El Club hi arribava amb un equip nombrós, tot i que amb algunes baixes dels socorristes més grans.\nTot i així, es van obtenir 8 medalles a nivell de club. Aquest any, la federació ha realitzat alguns canvis i no hi ha medalles per a nivells individuals, sinó que es lliuraven medalles per suma de punts.\nEn categoria cadet, en Nick Hoogsteder va fer-se amb el títol de campió de Catalunya i en Pau Salvatella es va penjar el bronze. En noies cadet, la Duna Martínez i la Marina Garcia van pujar també al podi per recollir la plata i el bronze. La Paula Vila va ser 4a, la Laura Venal 5a i la Beth Balló, 6a. En categoria absoluta, la Clàudia Vila va ser 5a.\nEn relleus, també es repartien medalles per punts i es van recollir tres medalles més. En cadet masculí Hoogsteder-Salvatella van ser 3rs i les 5 noies (Balló, Garcia, Martínez, Venal i Vila) van acabar primeres i campiones de Catalunya. En absolut, l'equip de Joana Cabratosa, Ona Cullell, Laia Mas, Clàudia Vila, Jaqui Vine i Elisabet Vine van endur-se el sotscampionat.\nLa darrera medalla va ser en la classificació general femenina, on el Club Natació Banyoles va acabar 2n.


Per comprar en línia els productes del Mercat Central de Tarragona has de seleccionar els productes de la teva compra o bé accedint per l’arbre de categories situat a l’esquerra de la pantalla, o bé localitzant els teus productes al cercador de la web. També pots fer la teva selecció directament en cada parada accedint a l'apartat PARADES DEL MERCAT. Un cop allí, pots comprar els productes d'aquella parada.. AL MERCAT permet una selecció dels productes igual que si estiguessis comprant al mateix mercat, indicant les teves preferències en el moment de la selecció del producte. Els paradistes del mercat t’ho prepararan al teu gust. Si el client, en el moment de triar els productes té algun dubte de producte, pot parlar amb el responsable de la parada a través d'ATENCIÓ A CLIENT.\nCOM ÉS PAGA?\nPer tal de poder comprar i pagar de manera en línia has d’estar registrat al web. Indicant un correu electrònic i la teva adreça per poder portar-te la comanda. El pagament es farà mitjançant targeta bancària i passarel·la virtual amb compra segura.\nCOM M'ARRIBEN ELS PRODUCTES?\nEl servei de ALMERCAT té 2 tipus de lliurament: lliurament a domicili i recollida al mercat. Si el teu domicili es troba entre els CP on hi ha lliurament pots triar entre lliurament a domicili o passar-ho tu mateix a recollir pel mercat. Si el teu domicili no es troba entre les zones de lliurament, has de passar a buscar la teva comanda pel mercat. En els dos casos, lliurament a domicili o recollida en el mercat, en tancar la comanda hauràs de seleccionar el dia i la franja de lliurament entre les opcions que et proposi la web. També pots consultar les ZONES DE LLIURAMENT.\nSI TINC DUBTES O ALGUN PROBLEMA A QUI PREGUNTO?\nPer qualsevol dubte pots revisar les nostres PREGUNTES FREQÜENTS o bé posar-te en contacte amb nosaltres al correu client@almercat.cat


Pineda de Mar obrirà la primera Oficina d’Acció Ciutadana de l’Alt Maresme | Diari Maresme\nL’acord va ser signat entre l’alcalde de Pineda, Xavier Amor, i el secretari general del Departament de Governació i Administracions Públiques de la Generalitat, Jaume Oliveras.\nAquesta serà la primera OAC que donarà servei a l’Alt Maresme doncs, actualment, la comarca només disposa de dues oficines, una a Mataró i l’altra al Masnou.\nJaume Oliveras va estar acompanyat pel director general de Serveis Territorials del Departament a Barcelona, Joan Rabasseda, els quals van ser rebuts per alguns regidors del consistori pinedenc i pel diputat Pere Aragonès. Després de la signatura de l’acord, van visitar el local on s’hi ubicarà la nova oficina i altres instal·lacions municipals.\nL’OAC és un servei d’atenció personalitzada a la ciutadania, tant de manera individual com col·lectiva, on es facilita orientació i informació sobre totes les prestacions existents en matèria de benestar social que atorga la Generalitat, s’efectuen tràmits i gestions necessaris per gaudir d’aquestes prestacions i, també, s’impulsen i donen suport a accions de tipus cultural, social i cívic que fomenten el desenvolupament del teixit associatiu als barris.


L'Àvia Remei descobreix Appat, el delivery de Mataró\n13 de gener de 2022 (15:10 CET)\nL'Àvia Remei descobreix Appat, l'aplicació delivery mataronina, a través de Capgròs\nEl nou sistema local, ètic i sostenible que vol ser l'alternativa a Glovo.\nL'Àvia Remei, un dels referents de la gastronomia mataronina i maresmenca, ja coneix l'aplicació Appat a través de Capgròs. En un simpàtic vídeo (el podeu veure en l'encapçalament de l'article), l'empresa de delivery que vol ser l'alternativa a Glovo i que ofereix una proposta ètica i sostenible, mostren com de fàcil és per l'Àvia Remei descarregar amb un QR present en l'anunci de la revista l'aplicació que canvia les regles del joc en el menjar a domicili de Mataró. Així de fàcil és.\nUn cop està descarregada, és tant fàcil com demanar en algun de les desenes de restaurants que ja es troben apuntats a Appat i que aposten per un model de negoci amb els 'riders' amb seguretat social i condicions laborals ètiques, vehicles 100% elèctrics, restauració local on es veten les multinacionals i s'aposta per la proximitat i amb condicions honestes per als restauradors.\nFàcil de descarregar i de fer servir\nCada vegada hi ha més restaurants presents a l'aplicació, que es pot descarregar a Google Play i a l'App Store a través d'aquest enllaç, on s'explica el senzill funcionament de l'aplicació. A banda, també se'ls pot seguir per Instagram per conèixer novetats, promocions i molt més.\nConeix més d'Appat


L’Elx C.F. vendrà entrades del sector d’Afició Visitant de l’estadi Nuevo Los Cármenes per a la trobada davant del Granada C.F | Notícies Dígitals\nL’Elx C.F. vendrà entrades del sector d’Afició Visitant de l’estadi Nuevo Los Cármenes per a la trobada davant del Granada C.F\n07/03/2022 elx cf, entrades, granada cf, los carmenes\nL’Elx C.F. vendrà entrades del sector d’Afició Visitant de l’estadi Nuevo Los Cármenes per a la trobada davant del Granada C.F. del proper dissabte 12 de març (16.15 hores). El Club disposa de 500 entrades a un preu de 25 euros que posarà a la venda a partir d’avui dilluns per als abonats fins dimecres inclòs. A partir de dijous, en cas que hi hagués disponibilitat, podrà adquirir les entrades el públic general.\nA més, en col·laboració amb la Federació de Penyes i la Grada d’Animació Fons Sud 1923, s’organitza viatge amb autobús a Granada al preu de 20 euros el bitllet*. La sortida dels autobusos serà el mateix dia de partit a les 9.00 hores des del solar situat davant de l’estadi Martínez Valero, i el retorn a la conclusió del matx.\nDilluns: de 16.00 a 19.00 hores (només abonats)\nDimarts i dimecres: de 10.00 a 14.00 i de 16.00 a 19.00 hores (només abonats)\nDijous: de 10.00 a 14.00 i de 16.00 a 19.00 hores\n*En cas que no es completin les places mínimes per a la sortida de l’autobús, aquest no sortirà i es reemborsaran els diners als afectats.\n← Fan Story: Àfrica Nuño, des de Cadis a Mestalla\nEls resultats dels partits que varen disputar els equips del Villarreal CF el cap de setmana del 5 i 6 de març de 2022 →


1.6.18.6761 120MB 100.000.000+ 4.1\nDescarregueu l'Apk Mod L'última versió de Mobile Legends: Bang Bang, El millor joc d'acció d'Android , aquest menú Mod proporciona diners i diamants il·limitats, desbloqueja tots els heros, nivells, pells , Compres gratuïtes, Mods anuncis gratuïts, Tot, fàcil d'utilitzar.\nMobile Legends és un fabulós joc d'acció en què sou un heroi i el vostre objectiu és derrotar a tots els vostres enemics i salvar el vostre món. Es tracta d’un joc de batalla a l’arena 5vs5 que significa que necessitareu un equip de millors lluitadors per derrotar a tots els vostres oponents i obtenir la vostra victòria. Podreu veure molts jocs com aquest a la botiga de jocs, però aquest joc té alguna cosa especial que us enamora d’aquest joc. Aquest joc està disponible per a tots els dispositius Android. Per "Descarregar APK APK de Mobile Legends Money Unlimited Money and Diamond 2021 Última versió", només cal que toqueu l'enllaç que es mostra a continuació. Descarregueu, instal·leu i gaudiu.\nQuant a Mobile Legends MOD + APK Última versió\nAquest és un joc increïble que us ofereix una experiència de lluita realista. Podeu jugar a aquest joc amb els vostres amics i altres jugadors de tot el món i construir el millor equip de la història i derrotar fàcilment als vostres enemics en batalles a la sorra. En aquest joc, podreu veure una enorme col·lecció d'herois impressionants entre els quals podeu triarpreferit i gaudeix de la baralla amb ell. Cada heroi té la seva pròpia aparença i habilitats úniques, i això és el que fa que cada heroi sigui especial. Triar el millor heroi per a una baralla és el pas més important cap a la vostra victòria, així que trieu amb prudència.\nGameplay Of Mobile Legends\nEl joc és extremadament senzill; només cal triar el teu heroi preferit. I comenceu la batalla on el joc triga 10 segons a coincidir i obtindreu 10 minuts al camp de batalla per demostrar-vos i obtenir la vostra victòria. A més del joc d’interpretació, aquest també és un joc estratègic, ja que les estratègies que feu durant o abans de la lluita també tindran un paper vital en la vostra victòria. Teniu un equip i coordineu-vos els uns amb els altres mentre esteu al camp de batalla per derrotar els vostres enemics.\nDesprés de cada victòria, rebràs recompenses emocionants, com ara diners i punts d'experiència. Els diners guanyadors es poden utilitzar per desbloquejar nous herois i també els podeu utilitzar per millorar els herois per fer-los més forts que mai. Posa al màxim tots els teus herois preferits i gaudeix de la millor experiència de lluita amb ells. Com més guanyis, més recompenses podràs rebre.\nGràfics i controls de llegendes mòbils\nAquest joc té una sorprenent i realista qualitat de gràfics en 3D que dóna a aquest joc un aspecte únic que qualsevol altre. un altre joc d'acció com aquest. Els detalls de cada ubicació i heroi són molt atractius. A més, els colors i l’animació d’aquest joc són molt atractius i cridaners per als jugadors. L’aspecte i l’aspecte dels herois també són molt impressionants.\nEls controls d’aquest joc són molt senzills i fàcils de manejar. Si alguna vegada heu jugat a algun joc en el passat, podreu entendre tots els seus controls alhora i en poc temps us acostumareu. L’experiència de joc en general és molt agradable iseductor.\nPorteu el vostre equip a la victòria\nAquest és el propòsit que interessa a moltes persones; les fotografies dels personatges i l’escena estan dissenyades de manera extraordinàriament honesta i nítida, donant al participant la sensació d’immergir-se en partits reals a l’entrada dels mateixos. No us confongueu els ulls quan eviteu amb massa objectes fora de la vista o imaginatius i clars del vostre personatge. Mobile Legends: Bang Bang et fa feliç amb uns gràfics impressionants. No només això, però la recreació també té una interfície fàcil, que no distreu, però molt plena d’opcions que es mostren a la pantalla que us poden ajudar simplement a gestionar el vostre personatge.\nEsperit de tripulació a Mobile Legends\nL'esperit de la tripulació s'ha demostrat excessiu a Mobile Legends. Les posicions estan particularment distribuïdes i totes les faccions poden tenir 5 jugadors, jugant el rol de la globalitat i de la resta de companys d’equip en posicions adequades a les seves habilitats, ja que el gladiador comú pioner en provocar el combat compleix la funció de danyar, escombrar. , el personatge assassí és l'assassí que us ajuda a derrotar els objectius principals de l'enemic. Al mateix temps, l'artiller destruirà l'enemic principal; no hi ha una escassetat de mags amb la flexibilitat de lesions màgiques i experiència tècnica.\nAvantatges de Mobile Legends MOD APK\nBatalles de 5v5 en temps real amb el jugador de a tot el món.\nConstrueix una colla immillorable amb el teu amic i derrota a tots els teus oponents.\nLa millor acció i un joc estratègic.\nMostra el teu treball en equip increïble i guanya una batalla.\nUna enorme col·lecció d’herois poderosos tria el teu favorit i gaudeix de la batalla.\nMostra els teus moviments i habilitats entre altres jugadors.\nTambé pots jugar a aquest joc en mode fora de línia, jugar i gaudir-ne en qualsevol moment i en qualsevol lloc que vulguis.\nGràfics 3D realistes.\nAPK MOD de Road Warrior\nCaracterística de Mobile Legends Mod Apk\nDesbloquejat tots els herois\nDesbloquejat tots els skins\nProject NEXT 2021 està disponible.\nS'ha millorat la qualitat visual i d'àudio.\nS'ha afegit un nou heroi: The Budding Hope - Florin.\nNou mode Arcade: mode Brawl renovat.\nTambé hi ha diversos modes per jugar i gaudir.\nMobile Legends Mod + Apk Baixa\nBaixa i Revel a Mobile Legends ( MOD, tot desbloquejat) . Donem les millors modificacions només per a vosaltres i si tot el que proporcionem no és suficient, ens connectem als millors recursos per obtenir informació sobre MOD sobre Mobile Legends simplement per proporcionar-vos l’ideal.\nBaixeu "APK de MOD Mobile Legends".\nEnhorabona. Ara heu estat instal·lat a Mobile Legends Mod al vostre dispositiu Android avui mateix que podeu piratejar aquest joc i amp; Gaudeix jugant amb ell. Aquesta modificació s'utilitza amb funcions realment sorprenents, de manera que només podeu descarregar-la perDesprés del procediment anterior &\nApk TechnoT2 Spapp (desbloquejat)\nMOD de fàbrica de vehicles inactius (diners desbloquejats) )\nBee Brilliant MOD (Vides il·limitades)\nKing of Defense: Battle Frontier MOD (Diners il·limitats)\nBroChill-Lyrical MOD + APK v0.1.7 (Premium / Desbloquejat)\nTelevizo Reproductor IPTV MOD (Premium / Desbloquejat)\nStick War: Legacy MOD APK v2021.1.34 (diners il·limitats)\nHideX MOD (Premium / Desbloquejat)\nMOD Viki (Premium / Desbloquejat)\nAPK MOD de Clash of Clans v14.93.6 (diners il·limitats)\nAPK v2.12 de MOD 3D Idle Construction (diners il·limitats)\nNewPipe MOD lleuger de YouTube (bàsic / desbloquejat)\nVast Survival MOD APK v1.0 (Sense gana, recàrrega / mode Déu)\nYoutube Vanced (SENSE ANUNCIS) Última versió


Demanen quatre anys i mig de presó a un noi acusat d'abusar sexualment d'una noia a la festa major - Teleponent\nInici Tribunals Demanen quatre anys i mig de presó a un noi acusat d’abusar...\nEls fets van passar a El Pont de Suert. La fiscalia sol·licita la mateixa pena per a un home acusat de magrejar la seva fillastra de 15 anys\nL’Audiència de Lleida acollirà la setmana que ve dos judicis d’abusos sexuals. Dimecres 4 de novembre es jutjarà un jove acusat d’abusar d’una noia durant la festa major del Pont de Suert de 2017.\nSegons la fiscalia, el noi, que llavors tenia 19 anys, va despullar i abusar de la noia al carrer tot i l’oposició d’ella. Al dia següent, dijous 5, s’asseurà al banc dels acusats un home que suposadament va magrejar els pits i el cul de la seva fillastra l’any 2018 a Torrefarrera (Segrià), quan ell tenia 43 anys i la noia 15.\nA més, segons el ministeri públic, l’home entrava al lavabo i obria la cortina mentre la noia es dutxava. Per a cadascun d’ells, la Fiscalia demana quatre anys i mig de presó per un delicte d’abusos sexuals.\nEn el primer cas, els fets van passar la matinada del 13 d’agost de 2017 pels volts de l’església vella del Pont de Suert. A més de la pena de presó, la Fiscalia sol·licita que es prohibeixi a l’acusat comunicar-se o acostar-se a la noia durant 7 anys. També demana que se li imposin 7 anys de llibertat vigilada i que indemnitzi la víctima amb 3.000 euros.\nPel que fa al segon cas, els fets van passar entre el febrer i l’abril de 2018 a la casa on convivien acusat i víctima. A més dels quatre anys i mig de presó per un delicte d’abús sexual, el ministeri públic sol·licita que es prohibeixi l’home comunicar-se o acostar-se amb la nois durant sis anys, cinc anys de llibertat vigilada i que la indemnitzi amb 4.000 euros pels danys morals. ACN\nArticle anteriorDenuncien que el cos de la Policia d’Almacelles està “sota mínims”\nArticle següentMés de 2.300 denúncies a Lleida des del març per incomplir mesures sanitàries


IB3 | Cauen en picat les botellades a Palma per la reobertura aquest cap de setmana de les discoteques\nIB3 Notícies > societat > Cauen en picat les botellades a Palma per la reobertura aquest cap de setmana de les discoteques\nCauen en picat les botellades a Palma per la reobertura aquest cap de setmana de les discoteques\nLa Policia Local confirma un descens importat de telefonades de veïns des de la matinada del divendres\nEl portaveu de la Policia Local de Palma, Juan Luis Sánchez, s’ha mostrat sorprès de la tranquilitat amb la qual han treballat aquest cap de setmana. “Ha anat beníssim”, ha dit en una entrevista a l’Informatiu Matí d’IB3 Ràdio. Les telefonafes al 092 i al 112 han minvant gràcies, ha explicat, a la reobertura de l’oci nocturn. Des del divendres, els agents han obert 22 actes, poques de les quals per botellades.\nSánchez s’ha referit també a la macro botellada d’aquest dissabte a Muro. No descarta, malgrat la calma viscuda aquest cap de setmana, que una convocatòria semblant es faci a Ciutat, però ha destacat que “la prevenció que s’ha fet a l’estiu, amb la neutralització de zones com els polígons o el barri de Santa Catalina ha donat bons resultats”. Creu el portaveu de la Policia Local de Palma que aquesta “bona feina” pot ajudar a dissuadir els convocants. I si passa, “estem preperats”, ha afirmat.\nA MURO, LA POLICIA LOCAL ES VA SENTIR DESBORDADA\nEl cos policial de Muro ha denunciat que no tenia mans per controlar els participants en la macrobotellada de la matinada del dissabte. Només hi havia 4 policies per intentar mantenir l’ordre entre els joves. Creuen que, en aquests casos, ha d’intervenir la Delegació de Govern de l’Estat, que “pot enviar agents d’altres pobles o la Guardia Civil“, ha dit José Miguel González, representant sindical de la Policia Local. “Un municipi de 3.000 persones no pot absorbir això, és impossible”, s’ha queixat.


Demà tindrà lloc la Trobada amb l'artista al voltant de l'exposició dels presos polítics amb Quim Moya i Marià Dinarès - Fira Manresa\nDemà tindrà lloc la Trobada amb l'artista al voltant de l'exposició dels presos polítics amb Quim Moya i Marià Dinarès >\nDemà tindrà lloc la Trobada amb l'artista al voltant de l'exposició dels presos polítics amb Quim Moya i Marià Dinarès\nA les 7 de la tarda, Moya i Dinarès duran a terme un guiatge a través de les tres instal·lacions que formen la mostra, Presos polítics a l'Espanya contemporània, del madrileny Santiago Sierra, que va ser censurada en la Fira ARCO 2018; Des del Groc, del Marià Dinarès, i Mantra del record, de Quim Moya.\nLa Sala d’Exposicions del Centre Cultural el Casino acollirà demà, dimecres 10 de juliol, una Trobada amb l’artista al voltant de l’exposició sobre els presos polítics que es pot visitar fins el 23 de juliol. És una mostra que consta de tres instal·lacions, Presos polítics a l'Espanya contemporània, del madrileny Santiago Sierra, que va ser censurada en la Fira ARCO 2018; Des del Groc, del vigatà Marià Dinarès, i Mantra del record, del bagenc Quim Moya.\nEn la trobada de demà, que començarà a les 7 de la tarda, Marià Dinarès i Quim Moya realitzaran un guiatge per la triple exposició on els assistents podran degustar una copa de vi al mateix temps que coneixen de primera mà les reflexions dels autors i els seus processos de treball.


Tres setmanes en alerta | Xavi Aguilar | Barcelona | Salut | El Punt Avui\nTres setmanes en alerta Tres setmanes en alerta Tres setmanes en alerta Tres setmanes en alerta + Tres setmanes en alerta E-mail\nArgimon avisa que caldrà mantenir les restriccions fins ben entrat el mes d’agost\nLes UCI estan al 30%, Salut espera més pacients i els hospitals se senten al límit\nLes mesures a les residències es tornen a endurir per evitar l’efecte de la cinquena onada\nUn jove de 31 anys rebent, ahir, la vacuna número 500.000 que s’administra a la Fira de Barcelona ACN.\nTres setmanes en alerta Tres setmanes en alerta Tres setmanes en alerta Tres setmanes en alerta Tres setmanes en alerta E-mail\nEl Departament de Salut ha detectat una “tendència cap a l’estabilització” del creixement del nombre de contagis en aquesta cinquena onada. Un bri d’esperança en un panorama desolador que encara ens reserva algunes jornades amb nous disgustos. Les previsions dels experts indiquen que els hospitals catalans es continuaran omplint durant aquesta setmana fins a superar els 2.000 pacients amb Covid i els 400 malalts greus a les UCI, segons assenyala el subdirector general de Coordinació de Salut Pública, Xavier Llaberia. “Hem d’esperar a veure si aquesta estabilització, que també s’aprecia en les franges d’edat més joves, s’acaba confirmant. Si és així, durant la setmana vinent ja podríem notar una estabilització dels ingressos a planta”, pronostica. Ahir es van diagnosticar uns 4.000 positius. Moltíssims, però la meitat que fa una setmana.\nSegons el darrer recompte, als hospitals catalans hi ha 1.683 pacients ingressats per coronavirus, fet que representa el 18% del total de persones ingressades. A les UCI n’hi ha 307, que suposen un 42% del total i al voltant del 30% de la capacitat de llits de crítics que actualment hi ha desplegats al sistema sanitari català. Un de cada quatre ingressats per Covid té menys de 40 anys, mentre que entre els que estan en condició greu, un de cada cinc també està per sota de la quarantena.\nEl Biocomsc confirma que les dades de la darrera setmana assenyalen una “contenció de contagis globals”, tot i que adverteix que són dades que s’han de confirmar i que encara hi ha grups d’edat en què es continua creixent, com és el cas dels majors de 50 anys. Els experts de la UPC matisen, però, que el punt de partida d’aquest col·lectiu era molt més baix que el dels joves. Això fa que, per exemple, entre els majors de 70 anys la incidència sigui superior a la que es va registrar per Setmana Santa, amb una positivitat del 8%. El Biocomsc alerta que caldrà estar atent a les dades d’hospitalitzacions dels propers dies per saber els efectes d’aquests positius i insisteix que “la circulació del virus és molt alta i la probabilitat de contagi, molt elevada”.\nAquest últim punt també el confirmen els responsables de Covid dels principals hospitals del país, que han vist enfilar-se l’ocupació per Covid a les seves UCI fins al 30%. És, de molt, la xifra més elevada de tot l’Estat: Madrid, per exemple, està a l’11% i Castella i Lleó, al 13%. És per això que diferents responsables dels hospitals catalans alerten que la cinquena onada els ha agafat amb el peu canviat, quan bona part del personal començava a fer vacances i confiava a tenir un estiu relativament plàcid en el terreny assistencial. Ara, en canvi, la tendència d’arribada de malalts els recorda l’esclat de la primera onada. A Vall d’Hebron, per exemple, ja hi torna a haver quatre plantes dedicades a la Covid. Per sort, la gravetat i la letalitat s’espera que no tinguin res a veure amb l’inici de la pandèmia, atesa la cobertura vacunal dels grans i la joventut dels no immunitzats.\nPer tot plegat, el conseller de Salut, Josep Maria Argimon, advertia ahir en una entrevista a la Cadena SER que, tot i que l’efecte de les noves restriccions com el toc de queda es començarà a notar d’aquí a una setmana, en caldran “més de dues i més de tres” per fer baixar la incidència d’aquesta cinquena onada. Escaldat pels efectes d’una desescalada excessivament ràpida, Argimon fa una crida a prendre “amb cautela” les dades sobre la lleugera estabilització dels contagis al país i apel·la al seny de la població perquè, recorda, les vacunes no són completament infal·libles. Tot i que ja hi ha més de quatre milions de catalans amb la pauta de vacunació completa (el 51,4 % de la població), Argimon recorda que uns 160.000 podrien arribar a emmalaltir de manera greu per la variant delta tot i estar correctament immunitzats.\nEl conseller de Salut admet que l’elevada pressió hospitalària ha obligat a retirar permisos i dies lliures a alguns sanitaris, però de moment no es planteja la modificació de les vacances dels sanitaris.\nJustament avui també entren en vigor les noves restriccions a les residències de gent gran, que, tot i tenir un alt nivell de vacunació, no queden al marge de la cinquena onada. El nou protocol estableix una reducció del nombre de visitants simultanis de tres a dos i que, independentment del seu estat vacunal, s’hauran de sotmetre a un test d’antígens ràpid (TAR). Tot i que inicialment Salut havia indicat que aquestes proves s’haurien de fer en laboratoris externs i anirien a càrrec dels particulars, el govern va aclarir que finalment es podran fer al mateix centre i sense cost.\nEl nou protocol també estableix que es faci un TAR als professionals que entrin a les residències de manera esporàdica. Pel que fa als professionals d’aquests centres, es farà una PCR setmanal als que estiguin vacunats i tres als que no s’hagin volgut immunitzar.\nPer reduir l’impacte de la cinquena onada en les activitats d’oci infantil d’estiu com ara acampades i colònies, ahir va arrencar el programa de cribratge voluntari de monitors i nens a les farmàcies, mitjançant un test d’antígens d’automostra. En paral·lel, avui es començarà a vacunar de manera preferent els professionals d’aquest sector.\ndels ingressats per Covid-19 a Catalunya tenen menys de 40 anys, segons el Departament de Salut.\ndels llits d’UCI disponibles a Catalunya estan ocupats per pacients Covid, la xifra més elevada de l’Estat.\nSancions pel nou toc de queda\nEl primer cap de setmana amb l’entrada en vigor del nou toc de queda nocturn a 161 municipis ha suposat una reducció del 60% de la mobilitat, segons dades dels Mossos d’Esquadra, que ja han començat a imposar les primeres sancions per incompliment. En les tres primeres nits amb confinament nocturn, la policia va fer 429 controls i va aixecar 710 actes sancionadores. La majoria, més de 400, tenien a veure amb l’incompliment del toc de queda, mentre que la resta estaven relacionades amb l’ús de la mascareta o amb trobades de més de deu persones. Segons la policia, en els desallotjaments massius de platges a Barcelona, Salou i Lloret, la majoria dels implicats eren turistes que desconeixien la normativa.\n140 ingressats més (1.823), 7.907 nous casos i 15 morts\nConde-Pumpido demana disculpes per expressions sobre companys del TC en l’“esborrany” del seu vot particular\nSalut declara 140 ingressats més (1.823) i 57 crítics més (364), amb 7.907 nous contagis i 15 morts\nEl Punt Avui. Girona 20-07-2021, Pàgina 4\nEl Punt Avui. Nacional 20-07-2021, Pàgina 4


Hôtel Graffalgar Estrasburg França - Ofertes d'hotels amb els MILLORS DESCOMPTES EN LÍNIA\n17 rue Deserte, Afores d'Strasbourg, Estrasburg, França, 67000 - Veure al mapa\n"really friendly staff, fancy decoration, calm and clean, goo..."\nBarri Afores d'Strasbourg Afores d'Strasbourg Afores d'Strasbourg Strasbourg Centre\nAeroport d'Estrasburg (SXB)\nSituat a l'encantadora àrea de Afores d'Strasbourg, Hôtel Graffalgar gaudeix d'una posició excepcional a la la cultura, els paisatges, els restaurants de Estrasburg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHôtel Graffalgar també ofereix moltes instal.lacions per enriquir la seva estada a Estrasburg. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, habitació familiar, ascensor, lloguer de bicicletes.\nGaudiu de les comoditats d'alta gama com ara calefacció, escriptori, aparell de televisió LCD/pantalla de plasma, plat de dutxa, assecador de cabell per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Hôtel Graffalgar és la vostra destinació si buscau allotjament de qualitat a Estrasburg.\nTots els tipus de viatgers (775) Parelles (151) Viatgers en solitari (259) Famílies amb infants petits (138) Famílies amb infants grans (97) Grups (125)


CiU, ERC-MES i la CUP denuncien l'incompliments d'acords del ple | Mataró Audiovisual\nCiU, ERC-MES i la CUP denuncien l'incompliment d'acords de ple\nRedacció dj., 25/01/2018 - 16:39\nEls tres grups independentistes de l'oposició denuncien que el govern incompleix acord del ple. CiU, ERC i CUP afirmen que els incompliments no es limiten a qüestions vinculades al procés independentista sinó a altres acords de ple. En un comunicat fet arribar als mitjans, els tres grups “lamenten profundament que hi hagi actors polítics que no respectin les regles del joc democràtic”. La denúncia arriba arrel de la retirada fins a cinc ocasions de la pancarta penjada a la façana de l’Ajuntament on es podia llegir “Llibertat presos polític”. Una Proposta de Resolució aprovada amb els vots a favor de CiU, ERC-MES i la CUP i les abstencions de VOLEMataró i ICV-EUiA. Els tres grups municipals asseguren que penjar la pancarta és una qüestió de democràcia i no d’independècia.\nUns incompliments que els republicans i els cupaires denuncien que no només s’han produït amb Propostes de Resolució relacionades amb el procés sobiranista de Catalunya. De fet, Francesc Teixidó, portaveu d’ERC-MES, assegura que està preparant un llistat amb totes les propostes aprovades pel Ple i que no s’han portat a terme. Reclamen que s’apliquin tots els acords siguin o no de gust del govern, encara que sigui l’alcalde qui té l’última potestat per executar o no les Propostes de Resolució aprovades.\nA més de la retirada de la pancarta, CiU, ERC-MES i la CUP recorden que tampoc es va aplicar la proposta de col•laborar amb l’organització del Referèndum de l’1-O o la de deixar seients lliures en actes culturals en record als polítics presos.


Granollers canvia dues parcel·les de difícil edificació ja que no són rendibles per una parcel·la fàcilment urbanitzable de la que es pot extreure una major rendibilitat.\nAmb el canvi de cromos surt perdent la ciutat ja que d'acord amb el conveni signat: el sòl que queda destinat a equipaments està ocupat en gran part de la seva superfície pels boscos protegits de Can Gordi i Can Català, limitant la superfície realment edificable. A més aquest conveni implica renunciar a part de l'aprofitament urbanístic que haurien d'entregar els promotors privats.\nAmb aquesta modificació s'entrega al Consorci de la Zona Franca i Buildingcenter SA un sòl industrial fàcilment edificable, a canvi d'un sòl ubicat en un Espai Natural d'Interès Municipal que caldria protegir per tal que mai fos urbanitzat.\nAquesta modificació ens preocupa perquè aquest projecte, unit al circuit de proves que planifica el PDU del Circuit, al desdoblament de la C-35 o autovia orbital, i el nou estadi de futbol a Palou, destrueix l'espai agrari i natural més important de la ciutat.


El Consell preveu tancar la planta de compostatge de llots d’Ariany abans que acabi l’any - Consell de Mallorca\nnull El Consell preveu tancar la planta de compostatge de llots d’Ariany abans que acabi l’any\nEl Consell preveu tancar la planta de compostatge de llots d’Ariany abans que acabi l’any\nEl proper 30 de setembre entrarà a la planta d’Ariany el darrer camió amb llots, els quals hauran de completar el seu procés de tractament, fins finalment poder tancar aquesta instal•lació. Aquest procediment pot arribar a durar entre dos i tres mesos, fins deixar neta tota la instal•lació.\nLa planta de compostatge de llots d’ Ariany tancarà definitivament les seves portes abans de la finalització d’aquest any. “El darrer camió amb llots que es descarregarà serà el proper dia 30 de setembre” ha assegurat la consellera de Sostenibilitat i Medi Ambient, Aurora Ribot, als representants dels veïnats de Maria de la Salut i el regidor de Medi Ambient d’aquesta població, Rafel Aulet. Ribot ha garantit aquest compromís durant una reunió celebrada avui al Consell de Mallorca.\nA partir del moment en que entrin els darrers llots, el procés continuarà per concloure el seu tractament fins que puguin ser eliminats. Tota aquesta operació es preveu que duri entre dos i tres mesos, segons que la climatologia pugui accelerar o no l’esmentat procediment. En aquest moment es procedirà a netejar i deixar la planta en les mateixes condicions en las que el Consell la va rebre, per retornar-la a ABAQUA –Agència Balear de l’aigua i la qualitat ambiental-.\n“Som conscients que ha estat un procés llarg, però la solució ja està definida i aprovada”, ha afirmat la titular del departament del Consell. Ribot ha agraït la col•laboració dels portaveus veïnals de Maria de la Salut. La propera setmana s’iniciaran els controls ambientals a la planta de metanització de Son Reus, on, a partir d’ara, s’hauran de tractar aquests llots.\nEls portaveus veïnals han expressat la seva satisfacció per aquesta resolució de la institució insular. El tancament de la planta d’Ariany posarà punt i final a les reclamacions dels habitants de Maria de la Salut, que havien expressat en diverses ocasions les seves molèsties per les olors que provocava aquesta instal•lació.


LA SANTA MISSA: 5. EL RITUS D’INTRODUCCIÓ\nAvui m’agradaria entrar al cor de la celebració eucarística. La missa es compon de dues parts, que són la Litúrgia de la Paraula i la Litúrgia eucarística, tan estretament unides entre elles que formen un sol acte de culte (cf. Sacrosanctum concilium, 56; Ordenament general del Missal romà, 28). Introduïda per alguns ritus preparatoris i completada per altres, la celebració, per tant, és un únic cos i no es pot separar, però per a una millor comprensió miraré d’explicar els seus diferents moments, cada un dels quals és capaç de tocar i de comprometre una dimensió de la nostra humanitat. Cal conèixer aquests signes sants per viure plenament la missa i assaborir-ne tota la bellesa.\nQuan les persones estan reunides, la celebració comença amb els ritus introductoris, que comprenen l’entrada dels celebrants o del celebrant, la salutació —«El Senyor sigui amb vosaltres», «La pau sigui amb vosaltres»—, l’acte penitencial —«Jo confesso», amb el qual demanem perdó dels nostres pecats—, el Kyrie eleison, l’himne del Glòria i l’oració col·lecta, que es diu «oració col·lecta» no perquè en aquell moment es faci la col·lecta de les ofrenes: és la col·lecta de les intencions de pregària de tots els pobles; i aquesta col·lecta de les intencions dels pobles puja al cel com a pregària. La seva finalitat —la d’aquests ritus introductoris— és assegurar «que els fidels, reunits tots junts, formin una comunitat i es preparin per escoltar amb fe la paraula de Déu i per celebrar dignament l’eucaristia» (Ordenament general del Missal romà, 46). No és una bona pràctica mirar el rellotge i pensar: «Encara tinc temps, arribo després del sermó i amb això ja compleixo el precepte.» La missa comença amb el senyal de la creu i amb aquests ritus introductoris, perquè en aquell moment comencem a adorar Déu com a comunitat. I per això és important preveure no fer tard, sinó arribar abans, per a preparar el cor amb aquest ritu, per a aquesta celebració de la comunitat.\nNormalment, mentre es canta el cant d’entrada, el sacerdot amb els altres ministres en processó arriben al presbiteri, i aquí saluda l’altar amb una reverència i, com a senyal de veneració, el besa i, quan hi ha encens, l’encensa. Per què? Perquè l’altar és Crist: és una figura de Crist. Quan nosaltres mirem l’altar, mirem realment on hi ha Crist. L’altar és Crist. Aquests gestos, que poden passar desapercebuts, són molt significatius, perquè expressen ja des del principi que la missa és un encontre d’amor amb Crist, el qual, «oferint el seu cos sobre la creu […] es converteix en altar, víctima i sacerdot» (prefaci pasqual V). L’altar, de fet, com un signe de Crist, «és el centre de l’acció de gràcies que es fa real amb l’eucaristia» (Ordenament general del Missal romà, 296), i tota la comunitat és al voltant de l’altar, que és Crist; no per mirar-se la cara, sinó per mirar Crist, perquè Crist és al centre de la comunitat, no lluny.\nEl sacerdot, doncs, adreça la salutació litúrgica amb l’expressió: «El Senyor sigui amb vosaltres» o amb una altra de semblant —n’hi ha diverses—; i l’assemblea respon: «I amb el vostre esperit.» Estem dialogant; som al començament de la missa i hem de pensar en el significat de tots aquests gestos i paraules. Estem entrant en una «simfonia» en la qual ressonen diferents tons de veu, inclosos els moments de silenci, per tal de crear l’«acord» entre tots els participants, és a dir reconèixer-se animats per un únic Esperit i amb la mateixa finalitat. De fet «la salutació sacerdotal i la resposta del poble manifesten el misteri de l’Església reunida» (Ordenament general del Missal romà, 50). S’expressa així la fe comuna i el desig d’estar amb el Senyor i de viure la unitat amb tota la comunitat.


Avui dia, les empreses s’enfronten a un nombre creixent d’opcions d’informes corporatius. El Marc Internacional d’Informes Integrats, emès pel Consell Internacional Integrat d’Informes (IIRC) el 2013, ofereix orientació a les empreses que busquen millorar la utilitat dels seus informes financers.\nM&A a la indústria automobilística europea: una aposta arriscada?\nPSA (Peugeot SA) va anunciar el 6 de març del 2017 l’adquisició d’Opel per convertir-se en el número 2 de la indústria automobilística europea. A través d’aquest exemple, analitzo els avantatges i riscos de les fusions i adquisicions a la indústria automobilística europea atesos els reptes actuals. ISABELLE CHABOUD. Professora associada…Més\nMés Articles a Economia\n17 de maig de 2018 Superant la resistència al canvi digital Decàleg d'Experts\n5 d'abril de 2018 Banca convencional versus banca ètica: palanques d’èxit de la banca amb valors En Portada\n10 de març de 2021 El Great Reset de les economies avançades en l’època postpandèmia a través d’un nou capitalisme inclusiu liderat per pimes i autònoms Informe


V Fira Vallirana Natura - Agenda - Barcelonaesmoltmes.cat\nV Fira Vallirana Natura - Agenda\nV Fira Vallirana Natura\n25/03/2017 - 26/03/2017 Vallirana\nUna fira-mercat multisectorial. Natura, salut i turisme són els eixos principals.\nRambla de la sobirania, Vallirana\nCarles Marsell -\nLa fira comptarà també amb un ampli programa d’activitats per a totes les edats i dos nous espais: “l’Espai Àgora” i “l’Espai Vida”. El primer, un recinte on els visitants podran gaudir d’exposicions, presentacions, xerrades i tallers. I ''L'Espai Vida'' estarà dedicat al moviment, la relaxació i les activitats dirigides.\nL'horari de dissabte és d'11h a 20h i diumenge, d'11h a 14 h.


Construcció amb contenidors de transport 7 enero 2014 by joan\nSón moltes les maneres d’industrialitzar la construcció; tantes com maneres de vincular la fàbrica amb l’obra: diversos elements de formigó armat prefabricat, estructures modulars, ceràmica i altres materials aparellats en bastidors prefabricats, fusta tractada com a objecte d’indusrialització, la prefabricació integral, etc…\nLa industrialització, entre altres coses, persegueix l’abaratament de costos i donar solucions amb el menor impacte mediambiental mitjançant el reciclatge de materials i la seua reutilització.\nAnem a fixar-nos en tres exemples de reutilització de contrnidors de transport, tres obres d’escala i tipologia diferents, projectades i realitzades en 2013:\nEls contenidors de transport marítim, d’alta capacitat o hight cube, es disposen en paral·lel, alternant-los amb contenidors estàndard que queden connectats a ells mitjançant obertures en la xapa lateral que no comprometen l’estabilitat de l’estructura de cada mòdul.\nAquesta disposició genera dobles altures, que afavoreixen l’estratificació de l’aire calent i la il·luminació cenital amb lucernaris que miren al nord per tal d’evitar el recalfament, una mesura que es complementa amb l’efecte de la ventilació natural creuada i amb la utilització de pintura blanca a l’exterior, que permet reduir per reflexió fins en un 90% les càrregues tèrmiques produïdes per la radiació solar.\nConstruïda amb contenidors de transport, s’ha desenvolupat una estructura temporal a l’estació d’autobús, dissenyada per millorar l’experiència d’espera. Treballant al costat de Koen van Velsen (el supervisor nacional de l’arquitectura ferroviària ) ProRail ( l’organització responsable de la xarxa ferroviària holandesa ) han iniciat una campanya titulada ‘ wachten prettig ‘, (espera agradable), un programa que intenta fer el temps d’espera més còmode i menys estressant per als viatgers.\nTres contenidors units longitudinalment i suspesos en l’aire formen un sostre. Un conté les instal·lacions, l’altre un magatzem i el tercer s’obri a la part inferior per a crear un espai de doble alçada, una zona d’espera, tancada, però totalment transparent.\nEl quart contenidor es gira a una posició vertical i fa una torre amb un rellotge i un penell. La torre, de 12 metres d’altura, està coronada per un sostre de vidre i té un lavabo en la cota zero.\n3. Vida nómada: Refugi muntat a partir d’un contenidor de transport. Arquitectura Studio arte. Podem llegir tot un article sobre el refugi i veure els plànols, per cortesia dels autors, en designboom\nUn dels primers prototips que ha realitzat Studio arte es troba a l’Algarve, Portugal. Un únic mòdul contenidor estàndard s’ha transformat en un refugi d’escapadapintat en color taronja per complementar l’exuberant vegetació dels voltants.\n«Vida Nòmada» és un refugi funcional, mòbil , sostenible i econòmic que pot ser transformat mitjançant l’addició de diversos elements arquitectònics, mecànics i d’enginyeria .\nL’estructura compta amb una àmplia terrassa que corre al llarg de tot el front de l’habitatge, ampliant l’espai estret cap a fora i obrint així l’interior cap a l’exterior a través de grans portes corredisses de vidre. El refugi inclou sala d’estar, menjador i bany; respon a les normes de construcció locals del lloc.\nArquitectura, Contenidors, Medi ambient, Reciclatge, Sostenibilitat


Polèmica amb la font de Sa Lluna\nDimecres, 21 d'abril de 2021 | 04:05\nEl grifó instal.lat a la font\nLa font del carrer de Sa Lluna deixarà de rajar continuament tan aviat l'Ajuntament reobri les fonts públiques de Sóller que actualment estan fora de servei per raons que el municipi esgrimeix de sanitàries.\nL'Ajuntament ha decidit retirar el grifó de raig continuu i al seu lloc ha instal.lat una aixeta provisional amb polsador que evitarà que l'aigua fluesqui continuament a la font. Properament es canviarà el grifó i se'n col.locarà un altre de llautó, també equipat amb polsador, segons ha informat el regidor de Patrimoni, Jaume Bestard. El regidor ha al.legat raons mediambientals i econòmiques per aturar el raig continuu d'aquesta font.\nLa polèmica ha esclatat a les xarxes quan Més per Sóller ha denunciat el tancament d'aquest i la resta de fonts del municipi de la que se'n mostra contrari. Pel que fa a la font de Sa Lluna, el partit que lidera Laura Celià ha denunciat el canvi de grifó i que la font deixarà de rajar com ho ve fent històricament. La formació política exigeix la reobertura de totes les fonts i que, en fer-ho, la de Sa Lluna recuperi el seu antic grifó i el raig continuat d'aigua.\nLa font del carrer de Sa Lluna, el brollador i la font de la Plaça de la Constitució, es varen crear l'any 1812 de la mà del bisbe Bernat Nadal, que va finançar la seva construcció i la conducció d'aigua des de la font de s'Ullet. Una de les condicions que va establir el benefactor és que la de Sa Lluna havia de tenir un raig continu d'aigua. Aquestes fonts es varen habilitar per acabar amb els problemes de salobritat pública que aleshores tenia el centre de Sóller, ja que aleshores els veïnats s'abastien de fonts contaminades. Alguns veïnats de Sóller han qualificat el tall d'aigua com "un despreci a la història de Sóller".


La diversitat cultural i religiosa a l’escola: reptes i futur – Compromís per Picanya\nPublicat el 10 novembre 2016 en General\nEl passat 14 d’octubre, més de 40 persones tingueren l’oportunitat de escoltar i participar en la primera xerrada que enguany presenta el col·lectiu de Compromís a Picanya, baix el títol “La diversitat cultural i religiosa a l’escola: reptes i futur”.\nA la presència del Director General d’Igualtat en la Diversitat, D. José de Lamo Pastor, pugueren tindre la participació activa de tots els Centres Educatius a Picanya:\n Del C.P. AUSIÀS MARCH, vingué D. Sergi Joares Tarín (mestre d’AiLl i secretari de l’escola).\n Del C.P. BALADRE ens acompanya la seva directora, Donya Fina Ruíz Ródenas.\n Del COL·LEGE LA GAVINA, tingueren al seu director D. Albert Dasí i Aloi.\n També ens acompanyà del Centre Cultural Islàmic de València, Donya Bárbara Ruíz Bejarano, membre de la directiva i doctora en estudis islàmics.\nTenint com a punt de partida la notícia del inici d’aquest curs, on se li prohibia l’entrada a una jove al IES José Benlliure de València per dur el hijab, les i els diferents ponents analitzaren les distintes realitats que viuen en el seu dia rere dia a l’escola. El director General, reconeixent que el fet de la jove, malauradament, no es l’únic, també afirmà la voluntat de la seva Direcció en lluitar cap a una “laïcitat democràtica”, on les diferents cultures i religions siguen respectates per totes les institucions i persones.\nDe les persones que intervingueren, moltes i molt bones idees ens portarem els que assistiren al acte: educar des del respecte; coeducació i inclusió; valorar la diversitat com enriquidora; ensenyar en la diversitat perquè la societat és diversa; conèixer les diferents religions, a mena d’informació general; no fer problema on no hi ha problema… també es manifestaren algunes de les persones que intervingueren en la necessitat de llevar la religió (qualsevol religió) de l’escola.\n…efectivament, més de 40 persones dialogaren sobre la diversitat de la vida i comprovarem amb goig que havia valgut la pena!!\n(coordinador de les xerrades al Col·lectiu de Compromís Picanya)\nPer què no volen que participem? →\nRetroenllaç: prohibition essay topics


El Club Natació Banyoles és el millor lloc de Catalunya per la pràctica d’alguns esports com el rem, el piragüisme d’aigües tranquil·les i el triatló.\nAl costat de les aigües de l’estany, que amb 2.200 metres de longitud és el més gran de la península ibèrica, és el lloc ideal per la pràctica dels esports nàutics. La climatologia de la zona és adequada per la pràctica esportiva durant tot l’any.\nPer realitzar els seus entrenaments d’alt nivell tècnic i físic per competir al màxim nivell, reconeguts clubs de rem com Leander, Vesta, Cambridge o la selecció anglesa de rem adaptat visiten periòdicament les nostres instal·lacions. També la Federació Russa de Piragüisme amb els màxims competidors internacionals entrenen en aquest magnífic entorn aprofitant les seves condicions.\nTambé altres grups que practiquen esport amb finalitats més formatives i lúdiques coneixen ja el CNB: King’s college, Bedford Modern school, Esperance Canoe club i Club Decize entre d’altres.\nLa proximitat de carreteres secundàries poc transitades i de gran bellesa estètica per circular amb bicicleta i camins i pistes per córrer al voltant de l’estany, juntament amb la disponibilitat de la piscina climatitzada del CNB al costat de l’estany i la possibilitat de fer entrenaments de llarga distància en aigües obertes, proporciona un conjunt ideal per la pràctica del triatló. No en va figures il·lustres del triatló com Dave Scott o esportistes actuals com Marcel Zamora ja han gaudit i gaudeixen d’aquestes facilitats.\nPer la seva vinculació històrica amb la natació, el CNB, amb dues piscines climatitzades, és un bon camp base per la pràctica de la natació. La possibilitat de combinar els entrenaments amb activitats lúdiques com rem o piragüisme i gaudir d’un bonic entorn natural per fer més variats els entrenaments, lluny del trànsit i la multitud, el converteix en el lloc ideal per realitzar estades de pretemporada o similars.\nEl CNB ofereix també als seus usuaris la possibilitat de contractar sala de peses, sales per massatges, sales de reunions de diferent format, catamarans de seguiment a l’aigua i pistes de tenis, pàdel i futbet. Disposa a més de pàrquing d’embarcacions i un complert servei de bar i restaurant a les mateixes instal·lacions.\nÉs per tot això que us convidem a conèixer de primera mà el nostre club i el seu entorn per gaudir-ne al màxim amb el vostre club, federació o grup d’amics.\nVeure vídeo del Consorci de l'Estany.


Detinguts tres traficants a Nou Barris que venien drogues a menors\nAmb l'arrest, la policia ha desmantellat un punt de venda en un pis\nBarcelona - Divendres, 03/08/2018 a les 09:24 CEST\nAgents dels Mossos i de la Guàrdia Urbana van detenir el 26 de juliol dos homes colombians de 30 anys i una dona italiana de 20 per vendre drogues al districte de Nou Barris de Barcelona, segons han comunicat aquest divendres.\nLa investigació va començar quan els agents van tenir coneixement d’un domicili des del qual es venia droga. Va ser després de detenir el dia 12 de juliol un jove amb substàncies. A partir d’aquest arrest, es va procedir a la vigilància de les persones de la vivenda i els agents van poder determinar que en aquest domicili es venia la droga indiscriminadament a joves i menors d’edat. Els detinguts facilitaven i fiaven la compra de les substàncies estupefaents per tenir-los com a clients fixos.\nFinalment, el 26 de juliol passat els Mossos i la Guàrdia Urbana de Barcelona van establir un operatiu que va concloure amb l’entrada judicial a l’immoble i la detenció de tres persones. A l’interior del pis es van trobar diferents substàncies com cocaïna, metamfetamina, pastilles MDMA, bolets al·lucinògens i LSD, així com estris relacionats amb la manipulació i posterior venda d’aquestes substàncies.\nL’operació es manté oberta i no es descarten noves detencions.


Per una formació a les escoles sense assetjament, racisme ni masclisme - Levante-EMV\nPer una formació a les escoles sense assetjament, racisme ni masclisme\nAssemblea de Cooperació per la Pau prepara a professors perquè fomenten la convivència pacífica\ndavid laguía | valència 10.11.2019 | 19:13\nMural fet per xiquets i xiquetes d'una activitat d'Escoles sense Racisme. acpp\nMural fet per xiquets i xiquetes d'una activitat d'Escoles sense Racisme.\nUna de les reunions sobre metodologia pedagògica amb una professora.\nEls alumnes atenen els educadors en un dels teatres foro del projecte.\nL'assetjament escolar, el racisme i el masclisme. Són tres dels principals problemes que patixen les aules del nostre sistema educatiu, però que també es reproduixen en el si de la nostra societat ja adulta. Per a fer front a estes actituds reprobables, Assemblea de Cooperació per la Pau (ACPP) du a terme el projecte «Escoles sense Racisme, Escoles per la Pau i el Desenvolupament» a diversos col·legis i instituts de la Comunitat Valenciana, amb el propòsit de crear una societat més justa i solidària.\nEl projecte es va iniciar al frebrer de 1997 a Madrid, però va agafar l'impuls definitiu a la Comunitat Valenciana a partir de 2016. Des d'eixe moment, Assemblea de Cooperació per la Pau ha aplicat este concepte educatiu en escoles i instituts de València, Alacant, Sagunt, Albal, Serra o Morella. En concret, ara està actuant al CEIP Rafael Mateu Cámara, el CEIP Pablo Neruda i l'IES Malilla del barri de Malilla de València; el CAES Nuestra Señora del Carmen i l'IES Beatriu Civera, ambdós al Barri del Crist, entitat mancomunada entre Aldaia i Quart de Poblet; i al CRA Els Ports, el CEIP Mare de Déu de la Vallivana, el CRA Celumbres, el CEIP Blasco de Alagón i l'IES Vilafranca, de la comarca de Els Ports, a la província de Castelló.\nI com tracten de fer-ho? «Principalment fem acompanyament de la formació del professorat per a que ells implementen en les aules estes temàtiques» explica Andrea Pérez, tècnica del projecte per part de l'ONG. «No volem ser només un prestador de servicis sinó que la nostra intenció és dotar d'eines pedagògiques i metodològiques als professors per què puguen incorporar a les seues aules una mirada global», matisa Pérez. Però l'objetiu va més enllà de què l'assetjament escolar, el racisme o el masclisme siguen tractats a les tutories o classes d'ètica: «El que busquem és transversalitzar este tipus de continguts a les diferents assignatures que s'impartixen», recalca la tècnica responsable del projecte. És a dir, la idea de la iniciativa és que estos temes es tracten també en les lliçons de Matemàtiques, Llengua o Filosofia, per exemple, per a formar als que seran en un futur pròxim els adults de la nostra societat.\nTreball amb els alumnes\nNo obstant, el projecte Escoles sense Racisme també oferix un treball directe amb els alumnes. «Fem dinàmiques específiques amb tallers de teatre foro, cinefòrums, exposicions on es trenquen estereotips i prejudicis o el calendari feminista, on es tracta de posar en valor a dones referents en l'àmbit local en què es mouen els alumnes», revela Pérez. I per a fer això, a més, involucren a la resta de la comunitat educativa en el programa.\n«Tot això es fa des d'una mirada global a la que reivindiquem que estes lluites que es porten a terme ací també s'estan produint en altres llocs del món», afig la tècnica, que recorda el carácter cooperatiu internacional que té la seua ONG.\n«L'objectiu final és tractar de previndre estes conductes desmontant una sèrie de prejudicis que els i les joves poden haber adquirit i que no haurien de desenvolupar mai», conclou Pérez.


Verkami opta aquest vespre al premi Millor Iniciativa Empresarial de l'AIJEC | Mataró Ràdio\nDll, 10/06/2013 - 10:36\nVerkami és una de les tres empreses que aquest vespre es disputaran el premi Millor Iniciativa Empresarial, impulsat per l’AIJEC, l’Associació Independent de Joves Empresaris de Catalunya. Els guardons es lliuraran aquesta nit durant una gala al Camp Nou en el marc del Premi Jove Empresari 2012.\nEl guardó a què opta Verkami premia el millor projecte basat en la innovació, la creativitat, la iniciativa i el desenvolupament de l'activitat empresarial a Catalunya. L’empresa de crowdfunding cultural establerta al TecnoCampus competirà amb la plataforma pionera de reserva d’hotels ByHours.com, que permet reservar hotels per hores, i Fahrenheit Risk International, especialitzada en la gestió financera del risc clima.\nAquest any l’AIJEC ha rebut un total de 104 candidatures i, els tres finalistes al Premi Jove Empresari 2012 són Josep Ametller de l’empresa de productes alimentaris Casa Ametller, Enric Baulenas de la Clínica GMA i Màrius Rosell de l’empresa d’ecommerce Trilogi. Marc Bonavia, president d’AIJEC, es felicita per haver rebut més d’un centenar de candidatures i explica que amb aquests guardons es vol visualitzar que a Catalunya “hi ha molts emprenedors que no es resignen a veure com la crisi ho escombra tot”.\nA banda d’aquests guardons, i com ja és habitual, durant la gala també es lliuraran dos reconeixements més, a la Qualitat Lingüística Empresarial i a la Millor Trajectòria Professional, que l'associació entrega anualment a un empresari consolidat per distingir la seva trajectòria. Enguany, a més, s'entregarà també el reconeixement Junior Achievement, al millor projecte empresarial sorgit de la iniciativa de joves estudiants d'entre 14 i 18 anys.


Catàlegs i fullets 2010 (Rússia)\n3.75 1 1 1 1 1 Valoració de 3.75 (4 Vots)\nCatàlegs i fullets sobre 2010 anys, emesos per IKEA Rússia. La secció inclou el tradicional "gruixuda" catàleg d'interiors, col·lecció "cuina", així com opcions per a armaris d'Ikea. Estacional bonusom- "bufet" d'Ikea: fullets amb "Delicious" propostes i articles de Nadal. Qualsevol dels catàlegs es poden descarregar en format pdf en excel·lent qualitat.\nCatàlegs i fullets 2011 (Rússia)\nCatàlegs i fulletons del 2011. A continuació, es mostren els següents catàlegs i fulletons d’IKEA emesos el 2011: Catàleg principal d’IKEA per al 2011 Catàleg de cuina IKEA Catàleg d’armaris IKEA PAX Catàleg de catàlegs de mobles entapissats IKEA ...\n2001 Campanya publicitària del nou catàleg Eslògan: El secret de la felicitat familiar.\nHistòria catàleg d'IKEA\nAquest any, IKEA va llançar el seu primer 59-catàleg, que va ser llançat en edicions en llengües 54 28. Catàleg de IKEA per a l'any 2010 - més de 190 milions de còpies! Dit d'una gran circulació fa que el catàleg d'IKEA la major publicació de negocis al món. Més ...


Real estate xerpa – L'Informatiu\nEl personal shopper o “xerpa” immobiliari, nova professió que assessora en la compra d’immobles\nUn nou actor ha aparegut recentment al món de les transaccions immobiliàries: l’assessor immobiliari o, fent servir una terminologia més contemporània i cool: el personal shopper immobiliari. Importada dels Estats Units, aquesta figura és fruit de la manca de temps i desconfiança d’alguns compradors o inversors d’alt poder adquisitiu i ocupa un nínxol fins ara desert en el nostre entorn. Es tracta d’un agent que, a diferència dels realtors (agents immobiliaris), defensa els interessos del comprador en les compravendes d’habitatges.\nLa compra d’una residència és un camí llarg, feixuc i costerut. També és una experiència, en alguns casos, única o que farem pocs cops a la vida. Implica una enorme energia, dedicació i una important despesa econòmica. De vegades, suposarà hipotecar-nos de per vida. Malgrat aquests entrebancs, molts mortals, assumim el repte amb l’esperança de trepitjar la llar somiada o atresorar un immoble que ens brindarà beneficis a curt i a llarg termini, nodrint el nostre patrimoni i el dels nostres descendents. El record de l’estafa de les hipoteques subprime, superada la dècada, s’està esvaint. Els governs d’arreu, banquers i agents del sector s’han empescat un munt d’argúcies perquè recuperem la fe segons la qual l’adquisició d’una propietat ens farà feliços i rics. I sembla que ens ho hem empassat.\nDes del cim no es veu tot. La vista des de dalt et recorda com de gran és el\nmón i tot el que ens queda per aprendre\nEls anys de crisi, de desnonaments, de clàusules abusives en les hipoteques, d’euríbor pels núvols, impagament de lloguers, okupes… ens ha fet, això sí, un xic més desconfiats.\nEl mercat financer i l’immobiliari s’ha mirat d’adaptar a la nova situació i han sorgit nous oficis, com el que tractem. La compra d’un immoble suposa endinsar-nos en un territori inhòspit i desconegut. Ens sentim com escaladors novells aterrats i acaparats en una expedició a l’Everest. Necessitem coneixements tècnics i geogràfics, fortalesa física i mental. Tantes i tantes coses! I el risc és enorme. No ens podem permetre equivocar-nos, podria suposar la nostra ruïna econòmica i, el que és pitjor, que les nostres il·lusions s’esmicolessin per sempre. El personal shopper immobiliari ens guiarà en aquesta expedició, serà el nostre xerpa.\nQui és el xerpa immobiliari\nEl xerpa immobiliari és un expert amb formació en el món de ciències empresarials, economia, arquitectura, construcció i dret. Ha treballat en el departament comercial d’empreses promotores, d’agent immobiliari i el més important, estableix una relació d’empatia amb el client, analitzat els seus gustos i les seves necessitats per poder dur a terme una recerca personalitzada.\nEl xerpa immobiliari és un planificador que elabora un full de ruta on marca fites: mida de l’habitatge, antiguitat de l’immoble, grau de conservació, serveis comunitaris, garatge… i deixa per escrit un contracte que firmen ambdues parts.\nEls seus honoraris acostumen ser una tarifa fixa o variable en funció de l’èxit en la compravenda, però en cap cas estableix el preu en proporció al valor de l’habitatge, ja que això posaria en dubte la seva imparcialitat, com passa amb els agents immobiliaris que tenen com a principal objectiu tancar la venda de les propietats de la seva cartera. El personal shopper immobiliari només treballa pel comprador, de forma independent dels venedors i a través de totes les agències.\nEl personal shopper immobiliari s’encarrega d’escollir un habitatge per tu. Busca i selecciona habitatges que s’ajustin als paràmetres establerts, coordinant visites i creant un “quadre de decisió” amb els comentaris que li aporta el client en cada visita. Això permet fer un rànquing amb les millors opcions. Un cop trobada la llar somiada negocia amb el venedor perquè el preu s’ajusti al pressupost del client, aconseguint rebaixar el preu de sortida entre un 5 i un 12 per cent de mitjana, segons dades del propi sector. Pot ser molt rendible per als futurs propietaris invertir en aquests professionals si a la llarga els beneficis han de ser clars: evitar defectes ocults, destapar possibles fraus, conèixer de primera mà les opcions reals de reforma o requalificació i obtenir un preu millor.\nEls occidentals tenim el defecte de cedir a l’impuls de la immediatesa: quan ho veig ho vull. El xerpa immobiliari està entrenat i té l’experiència per a frenar-nos a temps en aquest enlluernament. Ell ens recordarà en cada moment quin és el nostre veritable objectiu, que es va plantejar inicialment, el que realment desitges, el nostre propi Everest. No ens deixarà agafar-nos a la primera muntanya que ens passi pel davant. Ens avisarà dels riscos, els perills o les falses temptacions. Entrenat com està a caminar amb poc oxigen, ens reconduirà a la via precisa. Com a clients hem d’escoltar i confiar plenament en el xerpa, no fos cas que en sortíssim malparats, com aquells alpinistes que tiren pel dret sense escoltar els qui en saben.\nUn bon personal shopper immobiliari vetllarà pels nostres interessos i posarà els seus coneixements i destreses al nostre servei. Ens aportarà confiança, seguretat, comoditat i tranquil·litat. S’ocuparà de la paperassa, de les negociacions, de concertar cites, de verificar l’estat de l’immoble… en definitiva, de totes aquelles tasques enrevessades i tedioses. Alhora, ens farà descobrir, participar i assaborir als aspectes més bonics i interessants del trajecte, convertint la compra d’un habitatge en una experiència agradosa i apassionant.\nA dia d’avui no deixa de ser un caprici més tenir un personal shopper immobilari. Segurament amb el temps serà un servei més assequible i s’anirà democratitzant fent-se accessible als compradors més modestos.\nEls xerpes diuen que el cim és només la meitat del trajecte. Una vegada comprat l’immoble, satisfets d’haver assolit el cim, contemplant als nostres peus núvols espessos, com en aquell quadre romàntic de Friederich que plasma com cap altre l’experiència del sublim, toca iniciar el descens: potser haurem de reformar, rehabilitar, redecorar, mantenir, renovar instal·lacions… i qui ens ajudarà en tot això?\nPotser necessitem un altre guia, un enginyer de l’edificació o arquitecte tècnic de confiança. Una mena d’arquitecte tècnic de capçalera que acompanyi tota la trajectòria vital del propietari amb relació al seu edifici. Algú que coneix les circumstàncies de l’immoble, aconsella i prescriu per tal de gaudir d’una perfecta salut arquitectònica i que ens ajudi a mantenir el valor de casa nostra a través dels anys.\nCada vegada som més hedonistes i egocèntrics, la nostra vida és comptada i el nostre temps un valuós tresor. Som addictes al plaer immediat i al·lèrgics al dolor, víctimes de l’estrès que comporten els imprevistos i les complicacions. Aquesta tendència ha afavorit que es multipliquin com bolets noves professions que tenen com a denominador comú estalviar-nos temps i sofriment en tots els àmbits de la vida. Transformem un entorn salvatge en un paisatge pintoresc: personal shoppers, wedding planners, home organizers, guies turístics, assessors financers, doules, entrenadors personals, coatchers… tots prometen salvar-nos de perills i acaronar-nos amb l’honestedat, l’exclusivitat, la tendresa i l’amor que ens mereixem. Paga’ns i seràs feliç. Qui s’hi pot resistir?\nAutoria de les fotos: “El caminant sobre els núvols” de Caspar David Friedrich al Kunsthalle d’Hamburg (1818)


Castellar s’uneix per la diversitat\nRepresentació de les diverses comissions de Suma+ Castellar que participen d’aquesta iniciativa reivindicativa, solidària i de sensibilització || Suma+ castellar\nLa Marató de la Diversitat, que ha impulsat el col·lectiu Suma+ Castellar, tindrà lloc el 30 i 31 de març, i el 27 i 28 d’abril\n“No som iguals. Som diferents i volem estar junts per aprendre els uns dels altres”, expliquen una desena d’infants mirant a càmera. “Necessitem una escola de qualitat, inclusiva i amb recursos per ser atesos com cal. Tots hi guanyarem, perquè la diferència suma”, remarquen. Aquest és el poderós missatge que envia l’entitat Suma+ Castellar a través del vídeo promocional de la Marató de la Diversitat de Castellar.\nEs tracta d’una associació de nova fornada que neix “com un moviment popular”, explica Rat Basterretxea, presidenta de Suma+ Castellar i principal impulsora de la Marató de la Diversitat. “La integració d’una societat diversa i reconèixer el valor de la diversitat”, són alguns dels pilars que sostenen Suma+ Castellar, tal com detalla la seva presidenta.\nMalgrat que el projecte va arrencar amb la voluntat d’organitzar una única jornada solidària, Basterretxea reconeix que a hores d’ara “estan desbordats” per la gran col·laboració ciutadana, tant d’entitats com de clubs esportius, empreses i comerciants, que volen participar a la marató.\nPer aquest motiu, la marató ha pres una dimensió molt més gran i es desenvoluparà en dos caps de setmana. Bona part dels actes es concentraran el 30 i el 31 de març, a l’Espai Tolrà, i el 27 i 28 d’abril, a El Mirador. Val a dir que durant els mesos de març, abril i maig, també s’organitzaran altres propostes vinculades amb aquest projecte. “És una iniciativa que és molt transversal. Clubs esportius, l’associació de comerciants, o el BRAM!, entre d’altres, posaran la marca de la Marató de la Diversitat en activitats que ja tenien programades”, remarca Ferran Martínez, vicepresident de Suma+ Castellar. “L’objectiu és parlar d’inclusió en totes les activitats que organitzem. Volem que tot plegat tingui aquest fil conductor”, apunta Martínez. A tall d’exemple, els organitzadors detallen que el Club Bàsquet Castellar organitzarà un torneig amb el sènior masculí i femení, que intercalarà partits en què participaran equips d’infants amb diversitat funcional. Cal destacar que tota la programació es recull al portal sumacastellar.cat.\nEn aquest sentit, des de Suma+ Castellar posen l’accent en què la marató té tres objectius: sensibilització, reivindicació i recaptar fons per a les necessitats educatives que no estan cobertes a Castellar, sobretot en l’àmbit de la diversitat i la inclusió. Per tal de detectar quines són aquestes mancances, i establir un llistat de prioritats a l’hora de destinar els diners que es recaptin a la marató, s’ha creat una comissió educativa que n’elaborarà una diagnosi. L’ens està format pels directors dels centres escolars de la vila, la Regidoria d’Educació i l’EAP Castellar.\nLA LLUITA PELS VETLLADORS\nLa Rat és mare del Pau, un nen de cinc anys amb necessitats especials, que estudia a l’escola Joan Blanquer. A l’inici del curs, des del Consell Escolar els van comunicar que l’escola tindria dos alumnes més amb autisme, mentre que les hores del servei de vetllador es reduïa 10 hores. Aquesta eina es considera fonamental per a la inclusió educativa d’aquests infants, i la situació del Joan Blanquer també es replicava a altres centres. És per això que la Rat, a través del Consell Escolar, de la mà del professorat i de la comunitat de pares i mares, va decidir mobilitzar-se per aconseguir recuperar i fins i tot ampliar el servei. Tot plegat, arran de l’aplicació del Decret 150/2017 de la Generalitat que promou l’escola inclusiva, però que no ha anat acompanyat de recursos econòmics per fer-lo efectiu. A través de les AMPES, el desembre passat van fer arribar aquesta reivindicació a l’Ajuntament, que ha destinat una partida pressupostària extraordinària de 30.000 euros per sufragar el cost del personal de suport als vetlladors per aquest curs. “Aquesta va ser la nostra primera gran victòria, però aquests diners els ha d’aportar la Generalitat”, recorda Ferran Martínez. “Estem parlant de serveis mínims, que els nostres fills estiguin atesos”, afegeix Basterretxea.\nPER LA MARATÓ, POSA'T LA SAMARRETA\nPer recaptar diners i complir els objectius de Suma+ Castellar, es podran fer aportacions econòmiques a través de sumacastellar.cat. Al mateix portal també es podran comprar samarretes de Suma+ Castellar i xapes que han estat dissenyades per l'estudi local disseny&rauxa. “Ens agradaria que Castellar s’omplís d’aquestes samarretes”, diu la Rat. També es podran adquirir al web quatre models diferents de bosses tote bags que han dissenyat quatre il·lustradors castellarencs: Joan Mundet, Enric Aguilar, Blanca Gibert i Josep Massagué.\nD’altra banda, per accedir a l’Espai Tolrà durant les activitats de La Marató de la Diversitat s’establirà una entrada amb un preu simbòlic de 5 euros.\nCastellar s’uneix per la diversitat.


La ministra encén l’alarma entre els pensionistes pel copagament farmacèutic\nDolors Montserrat rectifica i diu que només "estudia" si cal fer una reforma\n4 min. Barcelona 10/01/2017 19:30\n651x366 Un farmacèutic conversa amb un pensionista per informar-lo dels primers canvis aplicats en el copagament farmacèutic. / PERE VIRGILI Un farmacèutic conversa amb un pensionista per informar-lo dels primers canvis aplicats en el copagament farmacèutic. / PERE VIRGILI\nEls farmacèutics han hagut d'atendre aquest dimarts els dubtes de pensionistes alarmats per les declaracions el dia anterior de la ministra espanyola de Sanitat, Serveis Socials i Igualtat, Dolors Montserrat, d’apujar el copagament dels medicaments als jubilats amb ingressos més alts. Ella mateixa va matisar hores després en una entrevista a TVE que de moment només " s’estudiarà" si cal reformar els trams del copagament farmacèutic, concretament el que va dels 18.000 euros als 100.000 anuals, i va precisar que aquesta revisió podria no suposar un encariment, sinó una reducció per als que cobren menys. Dilluns, però, havia defensat que " qui més té hauria de pagar més".\n"Un tema així genera alarma i la gent ens pregunta", constatava ahir el secretari del Col·legi de Farmacèutics de Barcelona, Jordi Casas, qui va lamentar que es llanci aquest " globus sonda" sense fer abans "cap consulta" ni preguntar "què en pensa el sector". El col·legi va demanar "claredat" i "no crear alarmisme". Des que va entrar en vigor l’actual copagament farmacèutic l’1 de juliol del 2012, un episodi que a Catalunya va coincidir amb el cobrament de l'efímer euro per recepta, els jubilats amb una renta inferior a 18.000 euros anuals paguen el 10% de l’import dels medicaments amb un topall de 8 euros al mes. Els pensionistes amb ingressos entre 18.000 i 100.000 euros –el tram que es podria modificar– també aporten un 10%, però amb un topall de 18 euros, mentre que les rendes superiors als 100.000 euros paguen un 60% amb un topall de 61 euros. Els perceptors de pensions mínimes i no contributives, a més dels aturats sense prestació, n’estan exempts. En més d’una ocasió, la ministra havia posat sobre la taula la possibilitat de dividir el tram d’entre 18.000 i 100.000 euros en tres: entre 18.000 i 30.000, entre 30.000 i 60.000 i entre 60.000 i 100.000.\n540x306 Així funciona el copagament farmacèutic que va entrar en vigor el 2016 Així funciona el copagament farmacèutic que va entrar en vigor el 2016\nL’anunci va rebre un allau de crítiques i tant PSOE com ERC i Podem van demanar la compareixença de Montserrat per aclarir la proposta. El Govern va qualificar de " completament desafortunada" l’actuació de la ministra. "No es pot jugar amb qüestions tan delicades com la salut o la butxaca dels ciutadans", va dir la consellera de la Presidència, Neus Munté. A la tarda, el conseller de Salut, Toni Comín, va recordar que la ministra havia rectificat i es feia difícil opinar sobre "una no proposta", tot i que de cara al futur va reclamar "més concreció i rigorositat". També l’organització de consumidors Facua va criticar que es "penalitzi" els jubilats amb una "nova barrera d’accés als medicaments".\nSegons l’investigador del Centre de Recerca en Economia i Salut de la Universitat Pompeu Fabra ( CRES), Jaume Puig-Junoy, els canvis no tindrien gaire impacte ja que hi ha pocs jubilats amb pensions altes. La majoria, un 76%, cobren menys de 18.000 euros anuals. "Si es manté el límit mensual que han de pagar, la mesura no afectarà tanta gent", comenta.\nEquiparar jubilats i actius\nAra bé, la revisió del copagament és vista amb bons ulls pels experts i també pel Col·legi de Farmacèutics. Per al seu president, Jordi de Dalmases, no és "proporcional" ni "lògic" que un jubilat amb ingressos de 18.001 euros pagui el mateix que un altre de la part alta del tram. La responsable de l’Observatori del Sistema de Salut de Catalunya, Anna Garcia-Altés, també creu que cal "revisar" el tram d’entre 18.000 i 100.000 euros "tant per als pensionistes com per als actius", perquè està copagant igual gent amb necessitat i rendes molt diferents i caldria afinar una mica més". Els treballadors també paguen un 40%, un 50% o un 60% dels medicaments en funció de la renda.\nEn aquest sentit, Puig-Junoy, està a favor d’equiparar els trams de copagament als de la població activa mantenint, això sí, el topall mensual. "No té cap lògica que els trams siguin diferents. S’hauria d’equiparar amb els actius perquè és igual d’on prové la renda, tots dos tenen la mateixa capacitat financera", argumenta.\nEls jubilats amb pensions més altes podrien pagar més pels seus fàrmacs


Comprar Amatista Moscato Rose | Preu i opinions a Uvinum\n3,62€ + 4,95€ Enviament (3 - 4 díes)\n21,72€ + 4,95€ Enviament (3 - 4 díes)\n43,44€ + 9,95€ Enviament (3 - 4 díes)\nEl Amatista Moscato Rose de les Cellers Xest Agrària Cooperativa de la regió de València és un vi rosat agulla en el qual es combinen les varietats moscatell i Altres, dos dels tipus de raïm més dolços i amb colors més vius.\nD'un acurat procés de selecció i vinificació es desprèn un rosat de la millor qualitat. Un vi que permet gaudir el bombolles del carbònic sense que es perdi la naturalitat de la fruita. El Amatista Moscato Rose es destaca pels seus sabors i aromes a baies vermelles i a flors i pel perfecte equilibri entre la dolçor i l'acidesa.\nFitxa tècnica · Amatista Moscato Rose\nSi et va agradar Amatista Moscato Rose, també pots gaudir de ...\nDescripció · Cheste Agraria Cooperativa Vinícola\nAmatista Moscato Rose (Moscatell i Moscatell)\nNOTA DE TAST DE Cheste Agraria Cooperativa Vinícola Amatista Moscato Rosado Frizzante:\nVista: vermell maduixa brillant i fina escuma.\nNas: al nas fruiter amb aromes de maduixes fresques i altres fruits vermells.\nBoca: ben equilibrat en boca, amb una dolçor agradable i una fresca acidesa subtil.\nVINYA: Cheste Agraria Cooperativa Vinícola\nMARIDATGE: tapes, pastes, formatges no molt forts.\nTEMPERATURA DE CONSUM: 5-8ºC\nVins amb prestigi internacional Anecoop començar la comercialització de vi el 1986. L'oferta de les nostres cellers associades, pertanyents a les Denominacions d'Origen de València i Navarra, fa de la diversitat una de les nostres avantatges competitius. Això ens permet disposar de vins d'un gran...\nComprar Vi Cheste Agraria Cooperativa Vinícola:\nValencia (Vi Escumós)\nValencia (Vi Generós)\nOpinió destacada sobre Amatista Moscato Rose\nPublicat el 09/11/15 a les 08.15\nvi refrescant llum\nMés comentaris sobre Amatista Moscato Rose\nPublicat el 29/10/15 a les 10.24\nLlum bombolles i fragant\nKeller Jean Yves\nPublicat el 09/09/15 a les 20.53\nExcel·lent per al primer premi. Agradable per prendre una copa.\nPublicat el 21/02/20 a les 16.23\nVista: rosa pàl·lid, reflexos cardenalicis.\nNas: aroma varietal, notes florals i fruits del bosc.\nBoca: un gust d'escuma cremosa i envoltant, fresc, dolç sensació del seu escàs grau alcohòlic, notes florals i varietals.\nVINYA: Nom: "La Vinya", fundada el 1944 a La Font de la Figuera al sud-oest de València, amb 2078 hectàrees, conreades amb les varietats de raïm: Malvasia, Macabeu i Mersegura en blanques i Monastrell, Ull de llebre, Alc Bouschet, Merlot , Syrah, Cabernet Sauvignon en tintes.\nRAÏMS: Moscatell i Garnatxa\nELABORACIÓ: fermentació realitzada en fred, a una temperatura controlada de 16ºC, en autoclaus (dipòsits especials).\nMARIDATGE: com a aperitiu, a mitja tarda, menjars a base d'amanides, pasta italiana, amb arrossos caldosos de peix, marisc, arròs negre, fideuà.\nCerques relacionades sobre Amatista Moscato Rose\ncomprar Vi rosat Valencia\nSi vols comprar Amatista Moscato Rose, a Uvinum trobaràs els millors preus de Vi rosat Valencia.


Corregiu l'Excel que no respon i rescateu les vostres dades (diverses formes) - Consells De Recuperació De Dades\nEn aquest article, us proporcionem algunes maneres de solucionar el problema que Microsoft Excel no respon i es poden aplicar a Excel per a Office 365, Excel 2019/2016/2013/2010/2007. Mentrestant, a Programari MiniTool s’introdueix per rescatar els fitxers Excel perduts.\nSímptomes del problema de Microsoft Excel que no respon\nQuan inicieu o utilitzeu Microsoft Excel a l'ordinador, és possible que tingueu problemes amb Microsoft Excel que no respongui, quedi penjat, es congeli o deixi de funcionar. Al mateix temps, podeu rebre un dels missatges d'error següents:\nMicrosoft Excel no respon:\nMicrosoft Excel ha deixat de funcionar:\nSi Excel es congela, es penja o deixa de respondre, es produeix la pèrdua de fitxers Excel, pensem que és millor que utilitzeu un professional programari de recuperació de dades per rescatar els fitxers Excel perduts abans de solucionar aquest problema. Val la pena recomanar MiniTool Power Data Recovery.\nAbans de solucionar Excel: Recupereu fitxers Excel perduts amb MiniTool\nMiniTool Power Data Recovery és un eina gratuïta de recuperació de fitxers que pot recuperar les dades perdudes i suprimides de diversos dispositius d'emmagatzematge de dades. El fitxer Excel és el tipus de dades admès.\nAmb l’edició de prova d’aquest programari, podeu confirmar si aquest programari pot trobar els fitxers Excel que voleu restaurar. Premeu el botó de baixada per obtenir aquest programari.\n2. Seguiu a la Aquest PC i seleccioneu la unitat des de la qual voleu recuperar fitxers Excel.\n4. Quan finalitzi el procés d’escaneig, veureu els resultats de l’escaneig que es mostren per ruta. Podeu obrir cada camí per trobar els fitxers Excel que vulgueu restaurar. Aquest programari ho permet previsualitza 70 tipus de fitxers i s’inclou el fitxer Excel. Només cal previsualitzar el fitxer seleccionat quan sigui necessari.\nSi hi ha tants fitxers escanejats, podeu prémer Tipus per deixar que el programari mostri els elements per tipus i, a continuació, podreu trobar els fitxers necessaris ràpidament.\nSi encara recordeu el nom del fitxer Excel que voleu rescatar, podeu utilitzar el fitxer Troba funció per localitzar directament el fitxer Excel.\n5. Quan esteu segur que aquest programa de recuperació de dades pot trobar els fitxers Excel necessaris, podeu actualitzeu-lo a una edició completa per a un ús posterior. Si sou un usuari personal, Personal Deluxe pot satisfer plenament les vostres necessitats.\nDesprés d'obtenir la clau de llicència, podeu prémer el botó Registra't a la interfície del resultat de l'escaneig per registrar aquest programari immediatament. A continuació, podeu comprovar els elements necessaris i prémer Desa per seleccionar un camí adequat per mantenir-los.\nNota: No deseu els fitxers Excel seleccionats al camí original. En cas contrari, els fitxers suprimits es podrien sobreescriure i ser irrecuperables.\nDesprés d’aquests passos, podeu utilitzar els fitxers Excel recuperats alhora.\nCom recuperar fàcilment fitxers Excel suprimits a Windows i Mac\nSabeu com recuperar fitxers Excel eliminats a Windows i Mac? En aquest post, us mostrem diverses solucions basades en situacions diferents.\nLlavors, és hora de solucionar els problemes que es pengen, es congelen o deixen de respondre.\nEl fet que Microsoft Excel no respongui pot ser causat per molts motius. Però normalment no se sap el motiu exacte. En el contingut següent, us proporcionarem algunes solucions que han demostrat ser efectives. Podeu provar-les per trobar un mètode adequat que us ajudi.\nSi heu utilitzat un d’aquests mètodes però no funciona, podeu anar directament al següent camí.\nWindows no pot comprovar si hi ha actualitzacions Vista\ngoogle chrome no es va apagar correctament\nper què no apareix el meu disc dur extern?\nno es pot connectar a nvidia windows 10\nen iniciar el mode segur de Windows 10